b'\n_START_ARTICLE_\nAvgu\xc5\xa1tin \xc4\x8cuk\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je na ljubljanski filozofski fakulteti. V letih 1925-1927 je bil prefekt v gori\xc5\xa1kem Alojzijevi\xc5\xa1\xc4\x8du in v tem \xc4\x8dasu nostrificiral diplomo na Univerzi v Padovi ter urejal Rast, glasilo slovenskega katoli\xc5\xa1kega dru\xc5\xa1tva v Italiji, ki ga je v letih 1925\xe2\x88\x921926 izdajalo kr\xc5\xa1\xc4\x8dansko socialno dru\xc5\xa1tvo na Primorskem. Leta 1926 je postal tudi predsednik Dija\xc5\xa1ke zveze. Po letu 1930 se je zaradi fa\xc5\xa1isti\xc4\x8dnega preganjanja umaknil v Kraljevino Jugoslavijo. Med 2. svetovno vojno je \xc5\xbeivel v Slavonskem Brodu. Po osvoboditvi se je vrnil na Primorsko in bil imenovan za profesorja na strokovni \xc5\xa1oli v Kanalu ob So\xc4\x8di, od 1947 pa je na gimnaziji v \xc5\xa0empetru pri Gorici pou\xc4\x8deval zgodovino, zemljepis in sloven\xc5\xa1\xc4\x8dino. Kasneje se je preselil v Bre\xc5\xbeice.'